droppe
Store norske leksikon,Sport og spill,Øvrig vintersport,Ishockey
Å droppe er i flere lagspill å sette ballen eller pucken i spill ved å slippe den ned på spillebanen mellom oppstilte motspillere.
I ishockey droppes pucken fra avmerkede punkter, etter offside, icing og dersom pucken går over vantet. Dropping er en slags erstatning for frislag og innkast som ikke benyttes i denne idretten. Dropping gjøres av dommeren mellom to spillere fra hvert sitt lag.I ballsportene fotball, innebandy, landhockey og bandy er dropping av ballen en måte å gjenoppta spillet ved avbrudd, uten fordel for noen av lagene. Dommeren slipper ballen ned, eller kaster den opp i luften, også her mellom to spillere fra hvert sitt lag, i det området spillet ble avbrutt. Les mer i Store norske leksikon fotball håndball bandy ishockey